Toshkentning “Lokomotiv” jamoasi Iker Kasilyasga javob qaytardi

“Portu” darvozaboni Iker Kasilyas Moskvaning “Lokomotiv” klubiga qarshi bo‘lib o‘tadigan Yevropa Chempionlar Ligasi o‘yinidan oldin “qovun tushirgani” haqida biroz avval xabar berilgandi.

 Skrinshot: Twitter
Kasilyas Qizil maydonda sayr qilib, Twitter‘ga o‘yin haqida xabar yozdi, ammo Moskva klubi o‘rniga Toshkentning “Lokomotiv” klubini belgilab qo‘ydi.
“JCh—2018 vaqtida televideniyedan to‘plagan tajribamdan so‘ng, @LokomotivUzb ga qarshi Chempionlar Ligasida o‘ynash uchun ushbu go‘zal shaharga qaytdim” — deb yozdi Kasilyas.
Shundan keyin “Lokomotiv” matbuot xizmati bu tvitni bee’tibor qoldirmadi va Iker Kasilyasga hazil tarzida javob qaytardi:
“Iker Kasilyas, Toshkentda sizni osh kutmoqda. Bu borshchdan ko‘ra yaxshiroq. Jamoamiz ham anchagina kuchli. Biz haqimizda ”Galatasaroy“ jamoasi muxlislaridan so‘rang”, — deb yozadi “Lokomotiv” rasmiy Twitter’i.